It-Tnejn 19 ta' Marzu 2018: Ilbieraħ filgħaxija, fil-Kappella tas-Sorijiet Franġiskani tal-Qalb ta' Ġesù, f'Via Iberia, Ruma, inżammet Velja ta' Talb bi tħejjija għall-Konsagrazzjoni Episkopali ta' Mons. Alfred Xuereb li l-Papa Franġisku sa jmexxi llejla fil-Bażilika ta' San Pietru. Għall-Velja kienu preżenti bosta Maltin u Għawdxin, flimkien ma' għadd ta' saċerdoti mid-Djoċesi ta' Għawdex. Mons. Mario Grech, Isqof ta' Għawdex, kien akkumpanjat ukoll minn Mons. Tarċisju Camilleri, Vigarju Ġenerali, u minn Mons. Pawlu Cardona, Vigarju Episkopali. Intant, iktar kmieni lbieraħ waranofsinhar, fid-Djoċesi ta' Għawdex inżammet il-Via Sagra Djoċesana fuq l-Għolja Ta' Għammar li fiha wkoll sar talb għal Mons. Xuereb. Iċ-ċerimonja tal-Ordinazzjoni Episkopali ta' Mons. Xuereb tibda tibda llejla fil-5.00pm fil-Bażilika ta' San Pietru fil-Vatikan u ser tixxandar live minn fuq din il-paġna tal-Laikos ...
Talb f'Ruma bi tħejjija għall-Konsagrazzjoni Episkopali ta' Mons. Alfred Xuereb